Kojoto

La kojoto (Canis latrans, kio signifas "bojanta hundo"), nomita ankaŭ preria lupo  ) estas membro de la (hunda) familio de la kanisedoj kaj parenco de la hejma hundo. La kojoto estas indiĝena besto de Nordameriko, kaj oni trovas ilin nur en Nordameriko kaj Centra Ameriko (plejsude en Kostariko). Eŭropaj esploristoj unue renkontis ĉi tiujn kanisedojn dum iliaj vojaĝoj en la sudokcidento de Nordameriko. Ili foje kuniĝas en malgrandaj aroj sed kutime ĉasas sole. Kojotoj meze vivas ses ĝis dek jarojn. La vorto "kojoto" venas al Esperanto de la (meksika) hispana lingvo, kiu siavice pruntis ĝin de la navatla lingvo kie ĝi havis la formon (IPA ) kaj eble signifis "kantanta hundo".

Oni trovas tiu nearktisa-neotropisa specio interalie en jenaj ekoregionoj : la arbaroj de norda-centra Rokmontaro, la alegan-altaĵaj arbaroj, la arbaroj de Frejzer-Altebenaĵo kaj Frejzer-Baseno, la centra-meksikaltebenaĵa kserofitaro, la centra-meksika kserofitaro, la malaltebenaĵaj arbaroj oriente de Grandaj Lagoj kaj la novanglaj-akadiaj arbaroj.

 Subspecioj 
Ekzistas 19 subspecioj de kojotoj kaj pluraj pli formortintaj subspecioj:

 C. latrans cagottis
 C. latrans clepticus
 C. latrans dickeyi
 C. latrans frustror
 C. latrans goldmani
 C. latrans hondurensis
 C. latrans impavidus
 C. latrans incolatus
 C. latrans jamesi
 C. latrans latrans
 C. latrans lestes
 C. latrans mearnsi
 C. latrans microdon
 C. latrans ochropus
 C. latrans peninsulae
 C. latrans texensis
 C. latrans thamnos
 C. latrans umpquensis
 C. latrans vigilis

 Kojotoj en Esperanto 
Marjorie Boulton, en sia mikspota libro Faktoj kaj fantazioj, dediĉas ties 21an ĉapitron "Fabeloj de indiana tribo en Usono" al komentoj pri tiuj popoloj, sed ĉefe al du rakontoj pri kojotoj.Marjorie Boulton, Faktoj kaj fantazioj, progresiga libro, Universala Esperanto-Asocio, Roterdamo, 1984, dua eldono 1993. Paĝoj 175-179.

 Bildogalerio 

 Referencoj 

Kategorio:Kanisedoj
Kategorio:Nearktisa faŭno
Kategorio:Neotropisa faŭno
Kategorio:Faŭno de Kanado
Kategorio:Faŭno de Usono
Kategorio:Faŭno de Meksiko
Kategorio:Faŭno de Honduro
Kategorio:Faŭno de Gvatemalo
Kategorio:Faŭno de Nikaragvo
Kategorio:Naŭatlaj vortoj kaj esprimoj